

***Kvalitātes un atbilstības nosacījumi***

***STEM norišu īstenotājiem***

***Saturs***

[Kas ir STEM norises īstenotājs? 2](#_Toc201914976)

[Kas ir STEM norise? 2](#_Toc201914977)

[Kādas var būt STEM norises iespējamās formas? 3](#_Toc201914978)

[Kas ir norises katalogs? 4](#_Toc201914979)

[Kas jādara norises īstenotājam? 4](#_Toc201914980)

[Kas notiek pēc pieteikuma iesniegšanas? 8](#_Toc201914981)

[Aģentūra 8](#_Toc201914982)

[Kā identificēt tematus un sasniedzamos rezultātus mācību priekšmeta programmas paraugā? 9](#_Toc201914983)

[Piemērs STEM norises plānošanai 10](#_Toc201914984)

# Kas ir STEM norises īstenotājs?

**Norises īstenotājs:** organizācija vai uzņēmums, kas izstrādā un īsteno izglītojošas aktivitātes izglītojamajiem. Tie var būt:

* uzņēmumi un iestādes,
* zinātnes un inovāciju centri,
* augstskolas,
* biedrības un nodibinājumi,
* bērnu un jauniešu centri,
* u.c.

**Pieredze:** ieteicama iepriekšēja pieredze darbā ar izglītojamajiem un līdzīgu aktivitāšu organizēšanā.

**Vide un tehniskais nodrošinājums:** nodrošina piemērotu vidi praktiskai darbībai – savās telpās vai izglītības iestādē.

# Kas ir STEM norise?

**Norise** ir praktiska, izglītojoša nodarbība pirmsskolas, pamatizglītības vai vidējās izglītības izglītojamajiem, kas:

* dažādo mācīšanās pieredzi un padziļina mācību satura apguvi,
* sasaista mācību teoriju ar praksi,
* veicina interesi par STEM jomām,
* sekmē turpmāku izglītības un karjeras izvēli

**Norises saturs**

* saistīts ar mācību saturu – STEM mācību jomu (dabaszinātņu, matemātikas un tehnoloģiju jomas mācību priekšmeti - fizika, ķīmija, bioloģija, ģeogrāfija, dabaszinības, dizains un tehnoloģijas, datorika, programmēšana, inženierzinības un matemātika);
* atbilst konkrētam vecumposmam;
* savieno teoriju ar praksi reālās situācijās (pilnveido izziņas, tehnoloģiju lietošanas, radošās domāšanas un problēmu risināšanas prasmes u.c.);
* norise ietver praktisku darbību **- e**ksperimentus, uzdevumus un problēmu risināšanu, salīdzināšanu un diskusijas, profesiju iepazīšanu un reālās dzīves piemērus;
* ieinteresē izglītojamos – veicina domāšanu, līdzdalību, interesi un izziņu ilgtermiņā;
* STEM norisēs var izmantot starpdisciplināru pieeju, papildinot mācību saturu ar veselības, finanšu, digitālās pratības, uzņēmējdarbības, karjeras izglītības un citiem aspektiem, taču galvenajam uzsvaram jābūt uz STEM priekšmetu saturu.

!

**Ievēro:**

* vienlīdzības un iekļaušanas principu - jābūt nodrošinātai pieejamībai visiem izglītojamajiem, neatkarīgi no dzimuma, spējām vai etniskās u.c. piederības;
* norise notiek valsts valodā;
* norise plānota klasei, grupai - kā mācību procesā;
* saturs nedrīkst dublēties citos projektos vai valsts programmā “Latvijas skolas soma”;
* norise nedrīkst saturēt politisku vai reliģisku aģitāciju, naida kurināšanu;
* norise ir izzinoša, izglītojoša un praktiska satura, tajā nedominē izklaide, šovi, degustācijas u.tml.

# Kādas var būt STEM norises iespējamās formas?

Norises formas var tikt arī kombinētas.

# Kas ir norises katalogs?

**Norises katalogs** ir digitāla datubāze ar Valsts izglītības attīstības aģentūras (Aģentūras) **apstiprinātām izglītojošām norisēm** STEM jomās un pilsoniskajā līdzdalībā. Tikai tās norises, kas iekļautas katalogā, būs pieejamas izvēlei izglītības iestādēm.

# Kas jādara norises īstenotājam?

**1. Iepazīstas ar izvēlētā vecumposma STEM jomu mācību priekšmetu saturu un sasniedzamajiem rezultātiem**

Izglītības programmas paraugi:

* [Pirmsskolas mācību programma](https://mape.gov.lv/catalog/materials/1F6E6155-9FAF-4B29-A41D-A3AF9A965B4F/view?preview=4E7A5F97-05BF-40AC-80D2-5B895E42E2D4))
* [Mācību programmu paraugi pamatizglītībā](https://www.skola2030.lv/lv/skolotajiem/macibu-programmu-paraugi-pamatizglitiba)
* [Mācību programmu paraugi vidējā izglītībā](https://www.skola2030.lv/lv/skolotajiem/programmu-paraugi-videja-izglitiba)

Plānotie skolēnam sasniedzamie rezultāti **pamatizglītības standartā** pa jomām, **beidzot** 3., 6. un 9. klasi:

* [Dabaszinātņu mācību joma](https://skola2030.lv/admin/filemanager/files/1/Dabaszinatnes_G.pdf)
* [Matemātikas mācību joma](https://skola2030.lv/admin/filemanager/files/1/Matematika_G.pdf)
* [Tehnoloģiju mācību joma](https://skola2030.lv/admin/filemanager/files/1/Tehnologijas_G.pdf)

Plānotie skolēnam sasniedzamie rezultāti **vispārējā vidējā izglītības standartā** vispārīgajā, optimālajā vai augstākajā mācību satura apguves līmenī:

* [Dabaszinātņu mācību joma](https://skola2030.lv/admin/filemanager/files/2/Dabaszin%C4%81t%C5%86u%20m%C4%81c%C4%ABbu%20joma_VSK.pdf)
* [Matemātikas mācību joma](https://skola2030.lv/admin/filemanager/files/2/Matem%C4%81tikas%20m%C4%81c%C4%ABbu%20joma_VSK.pdf)
* [Tehnoloģiju mācību joma](https://skola2030.lv/admin/filemanager/files/2/Tehnolo%C4%A3iju%20m%C4%81c%C4%ABbu%20joma_VSK.pdf)

**2. Izstrādā norisi**

* **Veido praktisku norisi,** kas vērsta uz sasniedzamo rezultātu kādā no STEM mācību jomām (Matemātika, Dabaszinātnes, Tehnoloģijas), **plānojot norises ilgumu:**
  + 20–25 minūtes - pirmsskolas izglītības iestādes audzēkņiem 5 – 6 gadu vecumā;
  + 40–80 minūtes (1–2 akadēmiskās stundas) - skolēniem;
  + cits laika formāts.
* **Var tikt izstrādāts sagatavošanās uzdevums izpildei pirms norises.** Tajānorāda, ko izglītojamajam sagatavot vai apgūt pirms norises, lai tā būtu jēgpilna un efektīva.

**3. Pirms pieteikuma iesniegšanas atbild uz kontroljautājumiem**

|  |  |  |
| --- | --- | --- |
|  | **Jā** | **Es pie tā vēl piestrādāšu** |
| **Mērķauditorija** | | |
| Vai plānotās norises saturs atbilst Jūsu izvēlētajam vecumposmam un tā attīstības īpatnībām? |  |  |
| **Mērķis un atbilstība** | | |
| Vai ir skaidrs, ko tieši izglītojamais norises laikā uzzinās, sapratīs, paveiks vai izmēģinās? |  |  |
| Vai uzdevums ir reāli paveicams plānotajā laikā? |  |  |
| Vai esmu paredzējis, kā pārliecināšos, vai izglītojamie norises laikā ir uzzinājuši, sapratuši, paveikuši vai izmēģinājuši plānoto? |  |  |
| **Iesaistes līmenis** | | |
| Vai esmu paredzējis, ka norisē izglītojamie praktiski darbojas vairāk nekā pieaugušie (norises vadītājs, gids, pedagogs)? |  |  |
| Vai esmu paredzējis metodes, kā mudināšu izglītojamos iesaistīties? |  |  |
| **Atbalsts** | | |
| Vai esmu paredzējis, kā palīdzēšu izglītojamajiem, kuriem uzdevuma izpilde sagādā grūtības? |  |  |
| Vai esmu paredzējis, kā sniegšu atgriezenisko saiti par paveikto? |  |  |
| **Resursi** | | |
| Vai man ir visi nepieciešamie materiāli, telpas vai vieta, personāls, apstākļi, lai nodrošinātu norisi? |  |  |
| **Norises vieta** | | |
| Vai esmu izdomājis, vai izglītojamie dosies pie manis vai norises vadītājs dosies uz izglītības iestādi, vai kopā apmeklēsim kādu iestādi, objektu? |  |  |


Ja uz kādu no jautājumiem atbildēts "Es pie tā vēl piestrādāšu", nepieciešams apdomāt uzlabojumus.

**4.Aizpilda pieteikuma formu un iesniedz izvērtēšanai Aģentūrā.**

Kā aizpildīt un iesniegt pieteikumu?

**Pieteikumā iesniedzamā informācija**

|  |  |
| --- | --- |
| **Jautājums pieteikumā** | **Paskaidrojums** |
| **Informācija par norises pieteicēju, īstenotāju** | |
| ***Norises īstenotāja nosaukums*** | *Norises īstenotāja precīzs nosaukums* |
| ***Norises īstenotāja reģistrācijas numurs*** | *Norāda precīzu reģistrācijas numuru, lai būtu iespēja pieteicēju identificēt starp citām publiskām personām* |
| ***Norises īstenotāja juridiska adrese*** | *Norāda precīzu juridisko adresi (iela, numurs vai mājas nosaukums; pagasts/pilsēta; novads; LV)* |
| ***Norises īstenotāja mājas lapas adrese (ja ir)*** | *Norādīt mājas lapas adresi vai saiti uz informāciju par norises īstenotāju, lai Aģentūrai būtu iespēja iegūt plašāku informāciju par norises īstenotāju* |
| **Informācija par norisi** | |
| ***Kādai no mācību jomu vai pilsoniskās līdzdalības caurviju prasmes saturam norise atbilst?*** | *Jāatzīmē kādai no mācību jomu vai pilsoniskās līdzdalības caurviju prasmes saturam norise atbilst* |
| ***Piedāvātās norises mērķauditorija*** | *Jāatzīmē konkrētā mērķauditorija, kurai plānota norise, atbilstoši iepriekš minētajam norises aprakstam un sasniedzamajam rezultātam. Ir iespēja izvēlēties klašu grupu vai konkrētu klasi, paredzēta viena izvēle* |
| ***Piedāvātās norises nosaukums*** | *Norises nosaukums* |
| ***Piedāvātās norises īss apraksts*** | *Norises apraksts, kurā atspoguļots satura izklāsts, īstenošanas formas, metodes u.c. informācija, kas sniedz izpratni par piedāvāto norisi un tās atbilstību mērķauditorijai. Apraksta garums ir ierobežots - ne vairāk kā 600 rakstu zīmes* |
| ***Piedāvātās norises sasniedzamais rezultāts*** | *Norāda, ko izglītojamais apgūs, izzinās, piedzīvos norisies laikā. Ieteicams definēt sasniedzamo rezultāts saskaņā ar normatīvajiem aktiem. Vairāk informācijas – sk. iepriekš “Kas jādara norises īstenotājam?” 1.punktu (4.lpp)* |
| ***Norises īstenošanas vieta*** | *Norāda “Izglītības iestāde”, ja īstenotājs plāno norisi piedāvāt uz vietas izglītības iestādē, vai norāda precīzu adresi, kurā izglītojamie ieradīsies un tiks īstenota norise vai uzsākta norises īstenošana* |
| ***Plānotais norises ilgums minūtēs*** | *Ievadāmā vērtība ir skaitlis - piemēram, 40, 60, 80, ...*  *Skaitlis norāda norises kopējo ilgumu minūtēs* |
| ***Vai norise ir piemērota bērniem ar kustību traucējumiem?*** | *Ja norise notiek norises īstenotāja adresē, tad, izvērtējot telpas un to pieejamību, īstenotājs vidi novērtē ar “jā” vai “nē".*  *Ja norises īstenošana tiek plānota izglītības iestādē, atzīmē “norise plānota izglītības iestādē".* |
| **Samaksas par norisi nosacījumi** | |
| ***Norises finansējuma aprēķins*** | *Summa plānota* ***vienam izglītojamajam***  *(piemēram, - 7,00 EUR vienam izglītojamajam,*  *20 izglītojamo grupai – 140,00 EUR;*  *30 izglītojamo grupai – 210,00 EUR)*  *Summa plānota* ***izglītojamo grupai***  *(piemēram, - 200,00 EUR vienai grupai,*  *20 izglītojamo grupai – 200,00 EUR;*  *30 izglītojamo grupai – 200,00 EUR)*  ***Bezmaksas norise***  *Cits – ja plānoti citi nosacījumi, ieraksta īsu formulējumu - nākamajā jautājumā būs iespēja sniegt komentāru.* |
| ***Summa (EUR) pēc iepriekšējā jautājumā minētā (vienam vai grupai)*** | *Vērtībai jābūt skaitlim.*  *Ja iepriekšējā jautājumā norādīts “vienam izglītojamajam", tad šajā jautājumā norāda konkrētu summu EUR par vienu izglītojamo (piemēram 7,00)*  *Ja iepriekšējā jautājumā norādīts “izglītojamo grupai", tad šajā jautājumā norāda konkrētu summu EUR par grupu (piemēram, 200,00)* |
| ***Komentārs par samaksas nosacījumiem (ja nepieciešams)*** | *Ja jautājumā “Norises finansējuma aprēķins” atzīmēts “cits", tad šajā atbildē ir iespēja norādīt citu finansējuma aprēķinu.*  *Piemēri,*  *ekskursija – samaksa par grupu – 50,00 EUR, praktiskā nodarbība - 5,00 EUR par izglītojamo*  *(20 izglītojamo grupai –*  *50 EUR+5 EUR\*20 izglītojamie=150,00 EUR*  *30 izglītojamo grupai –*  *50 EUR+5 EUR\*30 izglītojamie=200,00 EUR)*  *vai*  *samaksa atkarīga no grupas lieluma*  *10-20 izglītojamie - 200,00 EUR*  *21-30 izglītojamie - 300,00 EUR*  *31-40 izglītojamie - 400,00 EUR* |
| **Informācija par norises īstenotāja kontaktpersonu** | |
| ***Norises īstenotāja kontaktpersonas vārds, uzvārds*** | *Kontaktpersona ir norises īstenotāja norādīts darbinieks, ar kuru sazināsies izglītības iestāde, lai noskaidrotu papildus informāciju, pieteiktu norisi, saskaņotu iespējamo norises īstenošanas laiku, saņemtu norādes par sagatavošanās uzdevumu (ja nepieciešams) un izrunātu citus neskaidrus jautājumus* |
| ***Norises īstenotāja kontaktpersonas amats*** | *Norādītās kontaktpersonas amats* |
| ***Norises īstenotāja kontaktpersonas tālrunis*** | *Vērtībai jābūt skaitlim. Telefona numurs, kuru izglītības iestāde izmantos saziņai ar kontaktpersonu* |
| ***Norises īstenotāja kontaktpersonas e-pasts*** | *Ievadāmā informācija ir e-pasts. E-pasta adrese, kuru izglītības iestāde izmantos saziņai ar kontaktpersonu* |
| **Noslēguma jautājums** | |
| ***Komentārs, paskaidrojums (ja nepieciešams)*** | *Iespēja minēt vēl citu izglītības iestādei saistošu informāciju kvalitatīvas norises īstenošanai.*  *Piemēram,*  *Norise tiek piedāvāta tikai ziemā,*  *Grupas lielums līdz 20 izglītojamajiem, ...* |

**[](https://forms.office.com/Pages/ResponsePage.aspx?id=1Mw0Vzz5Pk63wou1NSLsyMI5MoDeJ2ZMvFvnnfjG3H9UOEhMMDJLOFA2MjU1RjFBNVRDRDVVNzNJTC4u)**

[**Pieteikums STEM norises īstenošanai**](https://forms.office.com/Pages/ResponsePage.aspx?id=1Mw0Vzz5Pk63wou1NSLsyMI5MoDeJ2ZMvFvnnfjG3H9UOEhMMDJLOFA2MjU1RjFBNVRDRDVVNzNJTC4u)

# Kas notiek pēc pieteikuma iesniegšanas?

* Norises pieteikumu izvērtē Aģentūras eksperti.
* Aģentūras eksperti var konsultēt, ieteikt veikt uzlabojumus vai papildinājumus.
* Ja norise atbilst prasībām, to iekļauj katalogā.
* Aģentūra sniedz atbildi norises īstenotājam par norises iekļaušanu katalogā.
* Informācija par apstiprinātajām norisēm kļūst pieejama izglītības iestādēm.

# Aģentūra

* izvērtē norises īstenotāja pieteikumu iesniegšanas secībā;
* sniedz konsultācijas norišu īstenotājiem;
* organizē informatīvus un izglītojošus pasākumus;
* veido un atjauno katalogu par pieejamām norisēm;
* saņem norišu novērtējumus no izglītības iestādēm;
* risina kvalitātes uzlabošanas jautājumus vai lemj par norises izslēgšanu no kataloga, ja saņemtas negatīvas atsauksmes;
* publisko labās prakses piemērus.

# Kā identificēt tematus un sasniedzamos rezultātus mācību priekšmeta programmas paraugā?

***Fizika 8.-9.klasei. Mācību priekšmeta programmas paraugs.***

8.klases otrais temats

A screenshot of a computer

AI-generated content may be incorrect.

Sasniedzamie rezultāti – kas skolēnam jāprot

Sasniedzamie rezultāti – kas skolēnam jāzina

A close-up of a book

AI-generated content may be incorrect.

Sasniedzamie rezultāti – skolēna zināšanu un prasmju pielietojums jaunās un neierastās situācijās

A close-up of a book

AI-generated content may be incorrect.

Sasniedzamais rezultāts (SR) – kas skolēnam jāprot, noslēdzot temata apguvi.

D.9.12.1.1., D.9.12.2.1. - Dabaszinātņu jomas SR kodi

M.9.5.1.3. - Matemātikas jomas SR kods

F.9.3.3 - Veselības un fiziskās aktivitātes jomas SR kods

Ieradumu sadaļā iezīmējas starpdisciplinaritāte un caurviju prasmes

A close-up of a text

AI-generated content may be incorrect.

Metodiskais komentārs, kā veiksmīgāk skolēnu aizvest uz sasniedzamo rezultātu un, iespējams, no kā izvairīties, lai neveidotu skolēniem pārpratumus un neizpratni

Temata apguves norises izklāsts, lai precīzāk izprastu, ko un cik lielā mērā (“dziļumā)” skolēni apgūst temata laikā

A close-up of a text

AI-generated content may be incorrect.


!


**Atceries!**

Visas mācību priekšmetu programmas atrodamas šī materiālā 4. lapā sadaļas “Kas jādara norises īstenotājam” 1. punktā.

# Piemērs STEM norises plānošanai

**Piemērs sasniedzamā rezultāta definēšanai, izmantojot Dizains un tehnoloģijas mācību priekšmeta 1.-9. klasei programmas paraugu**

****

****

**Piemērs norises plānošanā un izveidē**

|  |  |
| --- | --- |
| **Apraksts** | **Piemērs** |
| **Norises īstenotājs** ir organizācija vai uzņēmums, kas izstrādā un īsteno izglītojošas aktivitātes skolēniem. Tie var būt:   * Uzņēmumi un iestādes, * Zinātnes un inovāciju centri, * Augstskolas, * Biedrības un nodibinājumi, * Bērnu un jauniešu centri, * u.c. | Galdniecības uzņēmums, kar ražo koka kāpnes, margas, margu reliņus, durvis, mēbeles u.c. izstrādājumus pēc pasūtījuma  Uzņēmumam ir pieredze ekskursiju vadīšanā. Izglītojamie apmeklējuma laikā iepazīstas ar ražošanas procesu, materiāliem un iekārtām. Ir sagatavošanās uzdevums, kā arī ekskursija ir papildināta ar praktiskiem uzdevumiem |
| Svarīgākais norises plānošanā ir skaidri definēt, ko skolēni norises laikā apgūs.  Vēlams norises plānošanā balstīties uz attiecīgā izglītības posma valsts izglītības standartu – sasniedzamo rezultātu. Izvēlētais sasniedzamais rezultāts (apgūstamais norisē) kalpo kā pamats visai norises struktūrai — tas palīdz noteikt piemērotāko saturu, metodes un aktivitātes, nodrošinot mērķtiecīgu, vecumposmam atbilstošu un izglītojamajiem jēgpilnu mācīšanās pieredzi. | 6.klases Dizaina un tehnoloģiju mācību priekšmets  Tehnoloģiju joma:  Praktiska darba secīga plānošana palīdz izprast izstrādājuma izgatavošanas tehnoloģisko procesu (T.Li.2.)  Rūpīgi pārdomāts un rūpīgi izpildīts darbs ir uztverams kā ilgtspējīgs dizaina produkts ar reālu pielietojumu (T.Li.3.) |
| Lai nodarbība būtu mērķtiecīgāka un skolēni tajā varētu aktīvi piedalīties, norises piedāvātājs var iepriekš izveidot sagatavošanās uzdevumu vai vienoties ar izglītības iestādes koordinatoru par skolēniem norisei nepieciešamo prasmju apgūšanu. Tas palīdzēs skolēniem apzināties tēmas kontekstu, aktivizēs jau esošās zināšanas un rosinās interesi par gaidāmo norisi.  Uzdevums var būt vienkāršs novērojums, pētījums, jautājumu saraksts, radošs uzdevums, problēmsituācijas analīze vai cita aktivitāte, ko skolēns izpilda pirms dalības norisē. Uzdevumam jābūt vecumposmam atbilstošam un cieši saistītam ar nodarbības tēmu un mērķi. | Sagatavošanās uzdevums:  Skolēni saņem uzdevumu, kur grupās (3-4 skolēni) izveido kāda piedāvātā produkta secīgu izgatavošanas plānu. Šo uzdevumu ņem līdzi uz norisi. |
| Plānojot norisi, jāatceras, ka tai ir jābūt izglītojošai praktiskai nodarbībai, padziļinot mācību tematu izpratni un attīstot pētniecības prasmes STEM jomā. Tai jāsasaista teorija ar praksi, ļaujot skolēniem pielietot zināšanas reālās dzīves situācijās – ražošanā, pētniecībā, tehnoloģijās, bet vienlaikus saglabājot fokusu uz standartā minētajiem sasniedzamajiem rezultātiem.  Atbalstam var izmantot sagatavoto kontroljautājumu sarakstu! | Plāno norisi |
| Norise ļauj teorētiskās zināšanas pieredzēt praktiskās situācijās, lai veicinātu dziļāku izpratni. Tajā iekļautas darbības, kas rosina izglītojamo jautāt, pētīt, eksperimentēt un secināt, vienlaikus attīstot sociālās prasmes, spēju sadarboties un sniegt argumentētus viedokļus. Norises laikā izglītojamie sastopas ar izaicinājumiem, kas prasa iniciatīvu, neatlaidību un spēju pielāgoties, tādējādi stiprinot gan personīgo, gan mācību motivāciju STEM jomās. | Ekskursija uzņēmumā (30 min):  Īsa drošības instruktāža.  Iepazīstina ar produkciju un kā šo produkciju izgatavo.  Demonstrē ražošanas procesu un izmantotās iekārtas (CNC darbagaldus - virpa un frēzes, slīpmašīnas, ripzāģi, lentzāģi, figūrzāģi, rokas instrumentus u.c.) |
| 1.Praktiskais uzdevums (10 min):  Skolēni saņem izstrādājumu fragmentus un mēģina sakārtot apstrādes posmus vai instrumentus, kuri izmantoti izstrādājuma izgatavošanā, pareizā secībā (T.Li.2.)  Skolēni salīdzina savus rezultātus un iegūst atgriezenisko saiti par tiem no norises vadītāja |
| 2.Praktiskais uzdevums (30 min):  Skolēni grupās saņem izstrādājuma (neliela sola) detaļas un furnitūras elementus un sākotnēji veido plānu izstrādājuma salikšanai un pēc tam saliek izstrādājumu, veic uzlabojumus plānā, ja tādas ir nepieciešamas (T.Li.2.; T.Li.3.) |
| Atgriezeniskās saites sniegšana un sasaiste ar sagatavošanās uzdevumu. Kopsavilkums. (10 min):  Izglītojamie veic izmaiņas, ja tādas nepieciešamas, savā sagatavošanās uzdevumā. Pārrunā neskaidrības un diskutē ar norises vadītāju.  Kopsavilkums par norises laikā paveikto. |